রাজ্যে বিধানসভা ভোট সুষ্ঠভাবে করাতে মরিয়া কেন্দ্রীয় নির্বাচন কমিশন। ভোটের প্রস্তুতি খতিয়ে দেখতে কালই দিল্লি থেকে শহরে এসেছেন খোদ উপ মুখ্য নির্বাচন কমিশনার সন্দীপ সাক্সেনা।
 ওয়েব ডেস্ক: রাজ্যে বিধানসভা ভোট সুষ্ঠভাবে করাতে মরিয়া কেন্দ্রীয় নির্বাচন কমিশন। ভোটের প্রস্তুতি খতিয়ে দেখতে কালই দিল্লি থেকে শহরে এসেছেন খোদ উপ মুখ্য নির্বাচন কমিশনার সন্দীপ সাক্সেনা। কেন্দ্রীয় নির্বাচন কমিশনের তরফে এরাজ্যের দায়িত্বপ্রাপ্ত তিনিই। আর এরপরেই ভোট প্রস্তুতিতে নতুন উদ্যম। আজ দিনভর একগুচ্ছ কর্মসূচি উপ মুখ্য নির্বাচন কমিশনারের। সকালেই বৈঠকে বসেন জেলাশাসকদের সঙ্গে। বিভিন্ন জেলার আইনশৃঙ্খলা পরিস্থিতিসহ একগুচ্ছ বিষয়ে আলোচনা। দুপুরে রাজ্য নির্বাচন কমিশনের উচ্চকার্তাদের সঙ্গে বৈঠক সমগ্র পরিস্থিতি নিয়ে ফের পর্যালোচনায় সন্দীপ সাক্সেনা।   এর আগেও রাজ্যে বৈঠকে বসে কমিশনের ফুল বেঞ্চ। সেখানে ভোট পরিচালনা সংক্রান্ত একগুচ্ছ পরিকল্পনা নেওয়া হয়। সেই সিদ্ধান্ত কতটা কার্যকর করা গেছে তানিয়েও আলোচনা বৈঠকে। মুখ্য নির্বাচন কমিশনারের তলবে কাল দিল্লি যাচ্ছে রাজ্য নির্বাচন কমিশনের সিইও।